Krivaja
Krivaja je rijeka u središnjoj Bosni i Hercegovini i cijelim svojim tokom prolazi kroz Zeničko-dobojski kanton. Rijeka Krivaja ne izvire, nego nastaje spajanjem rijeka Bioštice i Stupčanice u gradu Olovu. Prolazi kroz manja mjesta Boganovići, Solun, Čuništa, Vozuća, Brezik i Kovači da bi svoj tok završila nakon nekih 70-ak kilometara ulijevanjem u rijeku Bosnu kao desna pritoka u gradu Zavidovići. Poznata je po proljetnom međunarodnom raftingu, čistoći i bogastvu ribom. Desna pritoka Krivaje je Mala Maoča, dok su lijeve pritoke Orlja i Vojnica. Sliv rijeke Krivaje bio je obuhvaćen u župu Krivaju u srednjem vijeku.